Gesa di Badesse

La gesa di Badesse a l'è una gesa del quarter milanes de la Maggiolina, che la dipend de la gesa salesiana de San Gustin.

Fada su in tra el secol XVI e XVII 'me part de la Cassina di Badesse, che l'era dent al monasteri gustinian de la cità: sostegnuda de 'na donazzion de la contessa Marliani, intorna al 1724 l'è decorada del Peder Magg.

La gesa l'ha cambiad varie voeulte el so patron: prima santa Teresa, poeu santa Maria, poeu san Vital e, del 1796, i sant Carlo e Vital, che inn ancamò i so titolar. Fina al 1782 la dipendeva de la Gesa de San Bartolamee, quand che l'è passada a la Gesa de Santa Maria a la Fontana e, infin, del 1932 ai salesian.

Geseta picinina a navada unega e cont un campanin propi picinin, intorna al 1980 gh'hann metud una tavola de legn per dì la Messa segond i indicazzion del Concili Vatican II.

 Riferiment 
BeWeB
Chiesa dei SS. Carlo e Vitale alle Abbadesse - Milanofotografo

 Alter proget 

Badesse
badesse